CELEX: 32020R1399
Language: lv
Date: 2020-10-05 00:00:00
Title: Komisijas Īstenošanas regula (ES) 2020/1399 (2020. gada 5. oktobris) par atļauju butilhidroksianizolu izmantot par barības piedevu visu sugu dzīvniekiem, izņemot kaķus (Dokuments attiecas uz EEZ)

6.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 324/29
               
            
         KOMISIJAS ĪSTENOŠANAS REGULA (ES) 2020/1399
         (2020. gada 5. oktobris)
         par atļauju butilhidroksianizolu izmantot par barības piedevu visu sugu dzīvniekiem, izņemot kaķus
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
                  
               
                     (2)
                  
                  
                     Saskaņā ar Direktīvu 70/524/EEK butilhidroksianizolu tika atļauts bez termiņa ierobežojuma izmantot par barības piedevu visu sugu dzīvniekiem. Vēlāk šī piedeva saskaņā ar Regulas (EK) Nr. 1831/2003 10. panta 1. punktu kā esošs barības līdzeklis tika ierakstīta Lopbarības piedevu reģistrā.
                  
               
                     (3)
                  
                  
                     Saskaņā ar Regulas (EK) Nr. 1831/2003 10. panta 2. punktu, kas lasāms kopā ar tās 7. pantu, tika iesniegts pieteikums uz butilhidroksianizola kā visu sugu dzīvnieku barības piedevas atkārtotu izvērtēšanu. Pēc tam iesniedzējs lūdza no pieteikuma priekšmeta svītrot kaķus.
                  
               
                     (4)
                  
                  
                     Pieteikuma iesniedzējs lūdza minēto piedevu klasificēt piedevu kategorijā “tehnoloģiskās piedevas” un funkcionālajā grupā “antioksidanti”. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (5)
                  
                  
                     Eiropas Pārtikas nekaitīguma iestāde (“Iestāde”) 2018. gada 6. marta (3) un 2019. gada 12. novembra (4) atzinumos secināja, ka butilhidroksianizols neatstāj nelabvēlīgu ietekmi ne uz dzīvnieku veselību, ne patērētāja drošību, ne vidi, ja tas tiek lietots, ievērojot piedāvātos lietošanas nosacījumus. Iestāde turklāt secināja, ka piedeva būtu jāuzskata par ādas un acu kairinātāju un par potenciālu ādas sensibilizatoru. Tāpēc Komisija uzskata, ka būtu jāīsteno pienācīgi aizsardzības pasākumi, lai nepieļautu nelabvēlīgu ietekmi uz cilvēka veselību, jo īpaši uz piedevas lietotājiem. Iestāde arī secināja, ka, tā kā butilhidroksianizolu ir atļauts salīdzinošās devās lietot pārtikā kā antioksidantu, nav nepieciešami pētījumi, lai pierādītu, ka butilhidroksianizols ir iedarbīgs kā antioksidants arī visu sugu dzīvnieku barībā. Iestāde neuzskata, ka būtu jānosaka īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.
                  
               
                     (6)
                  
                  
                     Butilhidroksianizola novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ butilhidroksianizolu būtu jāatļauj lietot tā, kā norādīts šīs regulas pielikumā.
                  
               
                     (7)
                  
                  
                     Nekaitīguma apsvērumi neliek butilhidroksianizola atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
                  
               
                     (8)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1.pants
            Atļaujas piešķiršana
            Pielikumā specificēto vielu, kas klasificēta piedevu kategorijā “tehnoloģiskās piedevas” un funkcionālajā grupā “antioksidanti”, ar pielikumā noteiktajiem nosacījumiem ir atļauts izmantot par dzīvnieku barības piedevu.
         
         
            2.pants
            Pārejas pasākumi
            
               1.   Tādu pielikumā specificēto vielu un to saturošos premiksus, kas ražoti un marķēti pirms 2021. gada 26. aprīļa saskaņā ar noteikumiem, kuri bija piemērojami pirms 2020. gada 26. oktobra, arī turpmāk drīkst laist tirgū un izmantot, līdz beidzas esošie krājumi.
            
            
               2.   Tādus pielikumā specificēto vielu saturošus barības maisījumus un barības sastāvdaļas, kuri paredzēti produktīviem dzīvniekiem un ir ražoti un marķēti pirms 2021. gada 26. oktobra saskaņā ar noteikumiem, kas bija piemērojami pirms 2020. gada 26. oktobra, arī turpmāk drīkst laist tirgū un izmantot, līdz beidzas esošie krājumi.
            
            
               3.   Tādus pielikumā specificēto vielu saturošus barības maisījumus un barības sastāvdaļas, kuri paredzēti neproduktīviem dzīvniekiem un ir ražoti un marķēti pirms 2022. gada 26. oktobra saskaņā ar noteikumiem, kas bija piemērojami pirms 2020. gada 26. oktobra, arī turpmāk drīkst laist tirgū un izmantot, līdz beidzas esošie krājumi.
            
         
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Padomes Direktīva 70/524/EEK (1970. gada 23. novembris) par barības piedevām (OV L 270, 14.12.1970., 1. lpp.).
         
            (3)  EFSA Journal 2018; 16(3):5215.
         
            (4)  EFSA Journal 2019; 17(12):5913.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Piedeva
                        
                     
                     
                        
                           Ķīmiskā formula, apraksts, analīzes metodes
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           Aktīvā viela miligramos uz kg kompleksās barības ar mitruma saturu 12 %
                        
                     
                  
                        
                           Kategorija: tehnoloģiskās piedevas. Funkcionālā grupa: antioksidanti
                        
                     
                  
                        1b320
                     
                     
                        Butilhidroksianizols
                     
                     
                        
                           Piedevas sastāvs
                        
                        Butilhidroksianizols (BHA)
                        (≥ 98,5 %)
                        Cietā vaskveidīgā formā
                     
                     
                        Visu sugu dzīvnieki, izņemot kaķus
                     
                     
                        —
                     
                     
                        —
                     
                     
                        150
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus.
                                 
                              
                                    2.
                                 
                                 
                                    BHA var lietot kombinācijā ar butilhidroksitoluolu (BHT) līdz 150 mg maisījuma uz kg kompleksās barības.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt tās lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus, aizsargbrilles un cimdus.
                                 
                              
                     
                        26.10.2030.
                     
                  
                        
                           Aktīvās vielas raksturojums
                        
                        Maisījums ar šādu sastāvu:
                        
                                    —
                                 
                                 
                                    2-terc-butil-4-hidroksianizols;
                                 
                              
                                    —
                                 
                                 
                                    3-terc-butil-4-hidroksianizols (≥ 85 %).
                                 
                              
                           CAS Nr.: 25013-16-5
                        C11H16O2
                        
                     
                  
                        
                           Analītiskā metode
                            (1)
                        
                        BHA kvantitatīvai noteikšanai barības piedevā:
                        
                                    —
                                 
                                 
                                    gāzhromotogrāfija kopā ar liesmas jonizācijas detektēšanu (GC-FID) (FCC7 metode)
                                 
                              BHA kvantitatīvai noteikšanai premiksos un barībā:
                        
                                    —
                                 
                                 
                                    apgrieztās fāzes augstas izšķirtspējas šķidrumhromatogrāfija kopā ar ultravioletās gaismas diožu matricas detektēšanu (NP-HPLC-VIS, 285 nm)
                                 
                              
                  
               (1)  Sīkāka informācija par analītiskajām metodēm ir references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.